Í 1992 tók Løgtingið undir við at seta Sáttmála Sameindu Tjóða um rættindi barnanna–Barnarættindasáttmálan-í gildi fyri Føroyar. Barnarættindasáttmálin ásetur grundleggjandi rættindi barnanna, tað eru borgaralig-, politisk-, fíggjarlig-, sosial- og mentunarlig rættindi. Barnarættindasáttmálin er ikki at meta sum ein lóg, ið lond kunnu dømast eftir, men er hinvegin reglur, ið limalondini hava bundið seg til at fylgja. Føroyar lótu sína fyrstu frágreiðing til ST í 2010 og vóru til fyrstu hoyringina í januar 2011. Føroyar vóru seinast til hoyring í ST 15. september 2017. Viðmerkingarnar frá nevndini kunnu lesasther. Ein samandráttur á føroyskum kunnu lesasther. Í sambandi við, at Barnarættindasáttmálin tann 20. november 2014 gjørdist 25 ár, hátíðarhelt Føroya Løgting henda dagin við einum orðaskifti um barnarættindi í Føroyum. Landsstýrið gjørdi í hesum sambandi eina støðulýsing yvir tey framstig, ið eru framd á barnarættindaøkinum, síðani Føroyar vóru til fyrstu hoyringina í 2011. Støðulýsingin kann lesasther.